नई दिल्ली : जनता को पेट्रोल और डीजल की बढ़ती कीमतों से राहत देने के लिए सरकार ने गुरुवार को पेट्रोल व डीजल पर एक्साइज ड्यूटी में 2.5 रुपए प्रति लीटर की कटौती की। सरकार के इस कदम से भाजपा शासित राज्यों में पेट्रोल और डीजल के दाम में पांच रुपए तक की कमी आई है। वहीं, विपक्ष ने सरकार के इस कदम को 'आंखों में धूल' झोंकने वाला बताया है। कांग्रेस ने सरकार से पूछा कि वह दुनिया के अन्य देशों को सस्ते में डीजल और पेट्रोल क्यों बेच रही है।